                         [image: image1.png]



REPUBLIKA HRVATSKA VUKOVARSKO-SRIJEMSKA ŽUPANIJA
OPĆINA STARI JANKOVCI
Jedinstveni upravni odjel

                      Pročelnica JUO

KLASA: 400-08/18-01/06
URBROJ: 2188/10-04/1-18-01

Stari Jankovci, 7. rujna  2018. godine

UPUTE ZA IZRADU PRORAČUNA OPĆINE STARI JANKOVCI I FINANCIJSKOG PLANA PRORAČUNSKIH KORISNIKA

Stari Jankovci, rujan 2018.

SADRŽAJ:
I DIO
UPUTE MINISTARSTVA FINANCIJA ZA IZRADU PRORAČUNA JLPRS
1. Uvod
II DIO
UPUTE ZA IZRADU PRORAČUNA OPĆINE STARI JANKOVCI i FINANCIJSKOG PLANA PRORAČUNSKIH KORISNIKA
1. Metodologija izrade proračuna JLPRS
1.1. Namjenski i vlastiti prihodi proračunskih korisnika
1.2. Preraspodjele u 2019.godini
1.3. Plan razvojnih programa
1.4. Primjena programske i organizacijske klasifikacije u izradi proračuna JLPRS
1.5. Izrada i donošenje proračuna i projekcija
1.6. Primjena načela transparentnosti
2. Okvirni prijedlog opsega financijskog plana
3. Metodologija izrade prijedloga financijskog plana proračunskog korisnika JLPRS
3.1. Procjena prihoda i primitka
3.2. Prijedlog Plana rashoda i izdataka
3.3. Obrazloženje financijskog plana
3.4. Obrazloženje programa
3.5. Krajnji korisnici proračunskih sredstava
3.6. Način podnošenja zahtjeva ostalih korisnika proračuna
4. Riznica
5. Rokovi za izradu proračuna za 2019. i projekcije za 2020. i 2021. godinu
6. Limiti za izradu financijskih planova proračunskih korisnika u kunama
I DIO
UPUTE MINISTARSTVA FINANCIJA ZA IZRADU PRORAČUNA JEDINICA LOKALNE I PODRUČNE (REGIONALNE) SAMOUPRAVE
1. Uvod
Sukladno Zakonu o proračunu ("Narodne novine" broj 87/08.,136/12. i 15/15.) Ministarstvo financija  sastavilo je Upute za izradu proračuna JLP(R)S.
Upute za izradu proračuna JLP(R)S dostavljaju se svim županijama, gradovima i općinama kako bi na temelju istih upravno tijelo izradilo upute za izradu proračuna i dostavile ih proračunskim korisnicima i drugim korisnicima proračuna.
Metodologija izrade proračuna JLP(R)S odnosno financijskog plana proračunskog korisnika propisana je Zakonom o proračunu, Pravilnikom  o proračunskim kvalifikacijama  i Pravilnikom o proračunskom računovodstvu i Računskom planu.
Općine, gradovi i županije i proračunskih korisnici njihovih proračuna mogu tekst ovih uputa kao i prijedloge za izradu proračuna preuzeti na stranici Ministarstva financija www.mfin.hr
(Proračun/Lokalni proračun)
II DIO
UPUTE ZA IZRADU PRORAČUNA OPĆINE 
1. Metodologija izrade proračuna jedinice lokalne i područne samouprave (regionalne) samouprave
Metodologija izrade proračuna propisana je Zakonom o proračunu i podzakonskim aktima: Pravilnikom o proračunskim klasifikacijama ("Narodne novine" broj 26/10. i 120/13.) i Pravilnikom o proračunskom računovodstvu i Računskom planu ("Narodne novine" broj 124/14, 115/15 i 87/16. i 3/18.)
Nakon objavljenih Uputa za izradu proračuna jedinica lokalne i područne (regionalne) samouprave koje je Ministarstvo financija RH objavilo na svojim stranicama, jedinice lokalne samouprave izrađuju  Upute za izradu proračuna jedinice lokalne i područne (regionalne) samouprave i dostavljaju svojim proračunskim korisnicima i objavljuju na web stranici za sve korisnike proračuna.
U skladu s Pravilnikom o proračunskim kvalifikacijama jedinice lokalne i područne (regionalne) samouprave obvezni su utvrditi programe te zajedničke aktivnosti i projekte za proračunske korisnike  iz svoje nadležnosti. Zajedničke aktivnosti i projekte, koje jedinica lokalne i područne (regionalne) samouprave definira, proračunski korisnik može dodatno razraditi za svoje potrebe.
1.1. Namjenski i vlastiti prihodi proračunskih korisnika
Proračunski i izvanproračunski korisnici jedinica lokalne i područne (regionalne) samouprave obvezni su izrađivati financijske planove u skladu s odredbama Zakona o proračunu, Pravilnika o proračunskim klasifikacijama (Narodne novine, br. 26/10 i 120/13) i Pravilnika o proračunskom računovodstvu i Računskom planu (Narodne novine, br. 124/14, 115/15 i 87/16 i 3/18.) te se pridržavati ovih Uputa. Proračunski i izvanproračunski korisnici jedinica lokalne i područne (regionalne) samouprave svoje financijske planove dostavljaju jedinici čiji su korisnici, odnosno nadležnom upravnom tijelu. 
Proračunski korisnik u financijskom planu treba iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna. 
Prijedlog financijskog plana proračunskog i izvanproračunskog korisnika (županijske uprave za ceste) za razdoblje 2019. - 2021. u skladu s odredbama Zakona o proračunu sadrži: 
• procjene prihoda i primitaka iskazane po vrstama za razdoblje 2019. - 2021., 
• plan rashoda i izdataka za razdoblje 2019. - 2021., razvrstane prema proračunskim klasifikacijama • obrazloženje prijedloga financijskog plana 

Proračunski i izvanproračunski korisnik jedinice lokalne i područne (regionalne) samouprave prihode i primitke, rashode i izdatke za 2019. godinu planira na razini podskupine (treća razina računskog plana), a za 2019. i 2020. na razini skupine (druga razina računskog plana). Uz ekonomsku i programsku klasifikaciju, proračunski i izvanproračunski korisnici jedinica lokalne i područne (regionalne) samouprave u izradi financijskog plana primjenjuju i klasifikaciju po izvorima financiranja.

Upravna vijeća, školski odbori i ostala upravljačka tijela proračunskih korisnika jedinica (škole, vrtići, knjižnice…) obvezni su usvojiti financijski plan do kraja godine, kako bi se od 1. siječnja 2019. mogle preuzimati i izvršavati nove obveze.

Financijski plan proračunskog i izvanproračunskog korisnika treba biti uravnotežen. Izuzev prihoda i rashoda (korisnici najčešće nemaju primitaka i izdataka), u financijski plan je potrebno uključiti i predviđeni manjak, odnosno višak prihoda te s navedenim bilančnim kategorijama postići uravnoteženje.

Zakonom o proračunu propisana je obveza uplate namjenskih prihoda i primitaka koje ostvare proračunski korisnici jedinica lokalne i područne (regionalne) samouprave u proračun jedinice. Člankom 48. Zakona o proračunu propisano - namjenski prihodi i primici su pomoći, donacije, prihodi za posebne namjene, prihodi od prodaje ili zamjene imovine u vlasništvu jedinice lokalne i područne (regionalne) samouprave, naknade s naslova osiguranja i namjenski primici od zaduživanja i prodaje dionica i udjela.
No, utvrđena obveza uplate vlastitih prihoda proračunskih korisnika u JLP(R)S i dalje ne postoji za uplate prihoda i primitaka proračunskih korisnika u proračun Općine Stari Jankovci.
Odlukom o izvršavanju proračuna odredit će se izuzeće od obveze uplate ovih prihoda i primitaka u proračun. Izuzeće od uplate vlastitih i namjenskih prihoda i primitaka proračunskih korisnika ne znači izuzeće od planiranja navedenih prihoda u proračunu. Sukladno navedenom, ostvarivanje spomenutih prihoda i primitaka te trošenje rashoda financiranih iz ovih izvora, a izuzetih od uplate u proračun, mora se pratiti izvještajno – tromjesečno, najkasnije do 5. u sljedećem mjesecu za proteklo izvještajno razdoblje.
Izvještaj se mora odnositi samo na razdoblje za koje se podnosi.

Pravilnikom o financijskom izvještaju o proračunskom računovodstvu određene su razine financijskog izvještaja i to:
21-proračunski korisnik proračuna JLP(R)S
22-proračun JLP(R)S
23-konsolidirani proračun JLP(R)S
Razina 21 označavaju pojedinačni financijski izvještaji proračunskih korisnika u kojem su sadržani i svi prihodi te rashodi navedenog korisnika. Financijski izvještaji razine 21 prikazuju prihode i rashode, bez obzira uplaćuju li se ili podmiruju s jedinstvenog računa Općine ili s računa korisnika.
Razina 22 označava financijski izvještaj JLP(R)S koji obuhvaća prihode i rashode samo za Općinu i one rashode koje Općina financira iz svojih prihoda proračunskom korisniku. Ova razina financijskog izvještavanja ne sadrži vlastite ili namjenske prihode. Ovi prihodi i rashodi uključuju se u konsolidirano financijsko izvješće (razina 23).
Razina 23 predstavlja konsolidirani financijski izvještaj JLP(R)S koji sadrži sve prihode i rashode jedinice, ali i prihode i rashode proračunskog korisnika u našoj nadležnosti.
Temeljem Odluke o izvršavanju proračuna Općine Stari Jankovci - proračunski korisnici ne uplaćuju vlastite prihode u korist Općinskog proračuna, no „fleksibilni“ izvori (vlastiti i namjenski  prihodi i primici) koji nisu iskorišteni u 2018. godini u skladu sa Zakonom o proračunu trebali bi se prenositi u proračun Općine, ali izjavom ravnatelja proračunskog korisnika, ako se radi o isključivo tim sredstvima ista se ne moraju uplatiti u proračun. 
Proračunski korisnici mogu iznimno sukcesivno planirati trošenje kumuliranog viška iz prethodne(ih) godine. Međutim, i u tom slučaju, upravljačko tijelo (Upravno vijeće) mora potvrditi tako postupanje. Akt koji uz financijski plan donosi upravljačko tijelo svakako treba odgovoriti na pitanja nastanka tako značajnog viška, stvaranja mogućnosti za smanjenje ili ukidanje određenih naknada koje se naplaćuju za usluge koje pružaju proračunski korisnici te načina i svrhe za koju će se upotrijebiti navedeni višak u zadanom trogodišnjem okviru i moraju se odlukom rasporediti. 

S druge strane, proračunski korisnici svjesni su potrebe uključivanja rezultata u financijski plan, ali najčešće ne znaju na koji način tehnički to provesti. Rezultat o kojem govorimo je u računovodstvenim evidencijama iskazan na podskupini računa 922 Višak/manjak prihoda. Višak i manjak ne iskazuje se u financijskom planu na računima razreda 6/7 i 3/4, već se u sam financijski plan uključuje bilančna pozicija 922 Višak/manjak prihoda. Činjenica je da je konačni rezultat poslovanja poznat tek u siječnju godine za koju se donosi financijski plan pa se zbog toga prilikom planiranja tj. izrade financijskog plana u obzir uzima planirani rezultat poslovanja, odnosno njegova procjena rezultata poslovanja.

U Uputama Ministarstva financija za izradu proračuna jedinica lokalne samouprave za razdoblje 2018-2020.godine http://www.mfin.hr/adminmax/docs/Upute%20za%20izradu%20proracuna%20jedinica%20lokalne%20i%20podrucne%20(regionalne)%20samouprave%20za%20razdoblje%202019.-2021..pdf 
stavljeni su primjeri. 

Radi održavanja tekuće likvidnosti na temelju naloga Općinskog načelnika mogu se povlačiti sredstva s računa korisnika.

Ako se tijekom izvršavanja Proračuna utvrdi da su sredstva Proračuna nepravilno korištena, korisniku će se umanjiti sredstva u visini nenamjenskog korištenja sredstava ili će se privremeno obustaviti isplata sredstava na stavkama s kojih su sredstva bila nenamjenski utrošena.

Odluku o umanjenju i obustavi doznake sredstava donijet će Općinski načelnik.

Aktivnosti i projekti koji se financiraju iz sredstava Europske unije te kapitalni projekti koji ne budu izvršeni do kraja 2018. godine mogu se prenijeti i izvršavati u 2019. godini ako su ispunjeni osnovni preduvjeti:

1. Proračunska sredstva osigurana u Proračunu 2018. godine za aktivnosti i projekte koji se prenose, moraju ostati na kraju 2019. godine neizvršena ili izvršena u iznosu manjem od planiranog, bez izvršenih preraspodjela tijekom 2018. godine.

2. Prenesene aktivnosti i projekti mogu se izvršavati u 2019. godini uz suglasnost Općinskog načelnika.
3. Korisnici podnose zahtjev za prijenos najkasnije do 31. ožujka 2019. Uz zahtjev dužni su dostaviti ugovor i račun za obveze nastale u 2018. godini, s dospijećem plaćanja u 2019. godini.

1.2 Preraspodjele u 2019.
Mogućnost preraspodjele proračunskih sredstava tijekom proračunske godine je poseban mehanizam koji daje fleksibilnost procesu izvršavanja proračuna, kako na državnoj, tako i na lokalnoj i područnoj (regionalnoj) razini.
U Zakonu o proračunu propisana je mogućnost preraspodjele sredstava na proračunskim stavkama kod proračunskim korisnika državnog proračuna i proračuna JLS ili između razdjela državnog proračuna i proračuna JLS najviše do 5% rashoda i izdataka na proračunskoj stavci (donesenoj od strane predstavničkog tijela) koja se umanjuje, ako to odobri ministar odnosno općinski načelnik. Ova mogućnost može se propisati i odlukom o izvršavanju proračuna JLS. Jedinica lokalne samouprave nema mogućnost da odredbama odluke o izvršavanju proračuna JLP(R)S za pojedinu godinu odlučuje o preraspodjelama iznad 5%.
1.3 Plan razvojnih programa
Zakonom o proračunu utvrđena je obveza izrade plana razvojnih programa za proračunske korisnike  JLP(R)S, kao i za same jedinice JLP(R)S. Plan razvojnih programa je, uz opći i posebni dio, sastavni dio JLP(R)S. U planu razvojnih programa  JLP(R)S  iskazuju planirane rashode za investicije za trogodišnje razdoblje, te izdvajanja za kapitalne pomoći i donacije. Proračunski korisnici proračuna JLP(R)S nisu u obvezi izrađivati razvojne programe, ali su u obvezi surađivati s nadležnim Jedinstvenim upravnim odjelom koji za proračunske korisnike iz svoje nadležnosti priprema plan razvojnih programa. Plan razvojnih programa predstavlja isječak iz posebnog dijela proračuna. 
Plan razvojnih programa mora sadržavati ciljeve i prioritete razvoja JLP(R)S koji su povezani programskom i organizacijskom klasifikacijom proračuna. Sam plan razvojnih programa predstavlja strateško-planski dokument stvarajući dobru pretpostavku za povezivanje svih strateških dokumenata jedinice s proračunskim planiranjem. Planovi razvojnih programa važni su  kontekstu priprema JLS(R)S za korištenje sredstava fondova Europske unije jer programi i projekti koji se planiraju financirati iz navedenih fondova moraju imati vezu sa strateškim ciljevima i prioritetima JLP(R)S, a koji opet moraju biti u suglasju s nacionalnim strateškim ciljevima i prioritetima.
Planovi razvojnih programa poveznica su između strateških ciljeva zacrtanih strateškim dokumentima i proračunom za trogodišnje razdoblje.
 Osnovni ciljevi u provođenju politike Općine Stari Jankovci u narednom razdoblju bit će nastavljanje poduzimanja svih raspoloživih mjera i aktivnosti za podizanje životnih standarda na svim područjima, koliko god to opće prilike budu dozvoljavale, a osobito vezano za:
· održivi gospodarski razvoj i nastavak poticajnih mjera za poticanje zapošljavanja
· održavanjem kvalitete sveukupne komunalne infrastrukture,
· brigu o obrazovanju i socijalnoj sigurnosti,
· promoviranje i poticanje kulturnih i sportskih događaja,
· očuvanje i obnovu spomeničke baštine
· energetsku efikasnost
1.4 Primjena programske i organizacijske klasifikacije u izradu proračuna JLS
Pravilnikom o izmjenama i dopunama Pravilnika o proračunskim klasifikacijama ("Narodne novine" broj 26/10 i 120/13.) izmijenjena  je programska klasifikacija za proračune JLP(R)S i ukinuti su glavni programi, a programskom klasifikacijom definiraju se samo programi, projekti (tekući i kapitalni) i aktivnosti.
Uz ukidanje glavnih programa, odredbe Pravilnika o proračunskim klasifikacijama dopunjuju u dijelu primjene organizacijske klasifikacije. Organizacijska klasifikacija uspostavlja se definiranjem razdjela, glava i proračunskih korisnika. Razdjel se sastoji od jedne ili više glava.
Glava je organizacijska razina utvrđena za potrebe planiranja i izvršavanja proračuna, a sastoji se od jednog ili više proračunskih korisnika. Navedena definicija glave izazivala je dvojbe u primjeni, stoga su odredbe Pravilnika dopunjene tako da je iznimno od gore navedene definicije, kod JLP(R)S čije glave nemaju proračunske korisnike, glava istovjetna razdjelu, dok kod onih čije glave imaju proračunske korisnike, jedna od glava može biti istovjetna razdjelu.
1.5 Izrada i donošenje proračuna i projekcija

Srednjoročnim fiskalnim okvirom i programskim planiranjem daje se naglasak na rezultate koji se postižu provedbom programa koji su planirani u proračunu, umjesto na vrstu i visinu troškova. Time se zahtjeva preuzimanje odgovornosti za rezultate provedbe programa (i aktivnosti i projekata) od jedinica lokalne i područne (regionalne) samouprave i proračunskih korisnika.

Proračun usvojen na vrlo detaljnoj razini nije pružao korisnicima dovoljno fleksibilnosti u upravljanju odobrenim sredstvima te nije pridonosio postizanju boljih rezultata provođenja programa, veće učinkovitosti i djelotvornosti u postizanju javnih usluga. Člankom 39. Zakona o proračunu utvrđeno je da predstavničko tijelo donosi proračun na manje detaljnoj razini ekonomske klasifikacije, odnosno razini podskupine (trećoj razini računskog plana). Projekcije za naredne dvije godine usvajaju se na drugoj razini ekonomske klasifikacije.

Predstavničko tijelo jedinice lokalne i područne (regionalne) samouprave donosi proračun jedinice lokalne i područne (regionalne) samouprave za 2019. godinu na razini podskupine (treća razina računskog plana), a projekcije za 2020. i 2021. godinu na razini skupine (druga razina računskog plana).

Usvajanje proračuna Općine, a time i financijskog plana korisnika, na višoj razini ekonomske klasifikacije, ali predstavničkom tijelu na usvajanje podnosi prijedlog proračuna isključivo na trećoj razini ekonomske klasifikacije. Međutim, u polugodišnjem i godišnjem izvještaju o izvršenju proračuna izvještava se na razini odjeljka (četvrtoj razini ekonomske klasifikacije) kako članovi predstavničkog tijeka, kao i šira javnost ne bi bila uskraćena za potrebne informacije.
1.6. Primjena načela transparentnosti

Člankom 12. Zakona o proračunu propisano je jedno od ključnih proračunskih načela- načelo transparentnosti, koje kaže da se proračun i projekcije objavljuju u službenom glasniku  JLPRS .

Načelo transparentnosti iznimno je važno zbog uvida javnosti i svih zainteresiranih u načinu trošenja proračunskih sredstava, stoga se i u članku 39. Zakona o proračunu ponovo ističe kako se proračuna na razini podskupine ekonomske klasifikacije za iduću proračunsku godinu i projekcije na razini podskupine ekonomske klasifikacije za slijedeće dvije proračunske godine objavljuje u službeno glasilu JLPRS. Osim u službenom glasilu, proračun s projekcijama za dvogodišnje razdoblje objavljuje se i na službenim web stranicama jedinice lokalne samouprave.

Jedinice lokalne i područne (regionalne) samouprave obvezne su objaviti godišnji i polugodišnji izvještaj o izvršenju proračuna u službenom glasilu. Polugodišnji i godišnji izvještaj o izvršenju proračuna potrebno je objaviti, u cijelosti, na službenim web stranicama jedinice lokalne samouprave kao i Financijske planove proračunskih korisnika, koji u slučaju da nemaju vlastitu we objavljuju na webu svojeg osnivača. U službenom glasilu se objavljuje opći i posebni dio polugodišnjeg i godišnjeg izvještaja o izvršenju proračuna jedinice lokalne samouprave.
2. Okvirni prijedlog opsega financijskog plana

U nastavku dajemo limite rashoda za proračunskog korisnika proračuna Općine, koji predstavljaju okvir za izradu financijskog plana za 2019. i projekcije za 2020. i 2021. godinu.
Limiti rashoda koji pripadaju pojedinom proračunskom korisniku dani su u točci 6. ovih Uputa.

Kod planiranja, osim o limitima rashoda, treba voditi računa i o strogom namjenskom trošenju proračunskih sredstava.

Polazeći od raspoloživih pokazatelja i vlastitih pokazatelja ostvarivanja prihoda Proračuna Općine Stari Jankovci u proteklom razdoblju, okvirni opseg poslovanja Općine Stari Jankovci za 2019. godinu neće prelaziti dosadašnje planirane prihode poslovanja iz Proračuna za 2018. godinu.
3. Metodologija izrade prijedloga financijskog plana proračunskog korisnika JLPRS

Proračunski korisnik  obvezni su izraditi financijske planove u skladu s odredbama Zakona o proračunu i pridržavati se Uputa.

Proračunski korisnik svoj financijski planove dostavljaju jedinici čiji su korisnici, odnosno nadležnom upravnom tijelu.

Financijski planovi izrađuju se za tekuću godinu (za koju se plan donosi) kao i predviđanja za naredne dvije godine. Proračunski korisnik u financijskom planu treba iskazati sve svoje prihode i rashode bez obzira na način izvršavanja istih.

Prijedlog financijskog plana proračunskog korisnika za razdoblje 2019. - 2021.godine u skladu s člankom  29. Zakona o proračunu treba sadržavati : procjene rashoda i izdataka za razdoblje 2019.- 2021. godine, plan rashoda i izdataka za razdoblje 2019. - 2021. godine razvrstane prema proračunskih klasifikacijama, te obrazloženje prijedloga financijskog plana.

Financijski plan čine prihodi i primici te rashodi i izdaci raspoređeni u programe i mora biti uravnotežen. 


Svi korisnici proračunskih sredstava proračuna Općine Stari Jankovci obvezni su svoje prijedloge financijskih planova na trećoj razini računskog plana dostaviti prema programima, aktivnostima i projektima iz prethodne godine.

Prijedlog financijskog plana proračunskog korisnika JLPRS za razdoblje 2019. - 2021. godine sadrži:
1. Procjenu prihoda i primitaka po vrstama za 2019. - 2021. godinu
2. Plan rashoda i izdataka  za 2019. - 2021. godinu razvrstane prema proračunskim klasifikacijama,
3. Obrazloženje prijedloga financijskog plana.
PRILOG – PRIJEDLOG FINANCIJSKOG PLANA
Procjena prihoda i primitaka

Proračunski korisnici obvezni su izraditi procjenu prihoda i primitaka za razdoblje 2018. - 2020. po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Osnovni izvori financiranja su:
1. Opći prihodi i primici
2. Vlastiti prihodi
3. Prihodi za posebne namjene
4. Pomoći
5. Dotacije
6. Prihodi od prodaje ili zamjene nefinancijske imovine i naknade s naslova osiguranja
7. Namjenski primici

1. U izvor financiranja opći prihodi i primici proračuna uključeni su prihodi od poreza i prireza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi i prihodi od kazni.

U izvor financiranja – opći prihodi i primici proračunskih korisnika uključuje prihode koje ostvari iz nadležnog proračuna, a koje planira u okviru podskupine 671- Prihodi iz proračuna za financiranje redovne djelatnosti proračunskog korisnika.

2. Izvor financiranja vlastiti prihodi čine prihodi koji korisnik ostvari obavljanjem poslova na tržištu i u tržišnim uvjetima, a koje mogu obavljati i drugi pravni subjekti izvan općeg proračuna (iznajmljivanje prostora, pružanje usluga i drugo). Vlastiti prihodi iskazuju se u okviru podskupine 661- Prihodi od prodaje proizvoda i robe te pruženih usluga.
  
3. Izvor financiranja prihodi za posebne namjene čine prihodi čije su korištenje i namjena utvrđeni posebnim zakonima i propisima. Primjer takvih prihoda: komunalna naknada, komunalni doprinos, spomenička renta, vodni doprinos, doprinos za šume.

4. Izvor financiranja pomoći čine prihodi ostvareni iz drugih nenadležnih proračuna, ostalih subjekata unutar općeg proračuna, od inozemnih vlada, od međunarodnih organizacija te institucija i tijela EU.

Prihodi koje proračunski korisnici ostvare od drugih proračuna koji im nije nadležan planiraju se na podskupini računa 636 – Pomoći proračunskim korisnicima iz proračuna koji im nije nadležan.

5. Izvor financiranja donacije čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna.

6. Izvor financiranja prihodi od prodaje ili zamjene nefinancijske imovine i naknade s naslova osiguranja čine prihodi ostvareni prodajom ili zamjenom dugotrajne imovine, od naknade štete s osnova osiguranja, a mogu se i koristiti samo za kapitalne rashode. Kapitalni rashodi su: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima država, odnosno JLPRS ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele trgovačkih društava.
7. Izvor financiranja namjenski primici čine primici od financijske imovine i zaduživanja, čija je namjena utvrđena posebnim propisima i ugovorima.

Proračunski korisnici obvezni su napraviti plan vlastitih prihoda na trećoj razini računskog plana za 2019. godinu, te projekcije prihoda na drugoj razini računskog plana za 2020. i 2021.godinu
Prijedlog plana rashoda i izdataka

Proračunski korisnici JLP(R)S obvezni su izraditi prijedlog plana rashoda i izdataka za razdoblje 2019. - 2021. godine razvrstane prema proračunskim kvalifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.

Proračunski korisnik proračuna JLS rashode i izdatke za 2019. - godinu planira na razini podskupine (treća razina računskog plana),a projekcije rashoda i izdataka za 2020. i 2021. godinu planira na razini skupine (druga razina računskog plana).
Obrazloženje financijskog plana
U skladu sa člankom 30. Zakona o proračunu proračunski korisnici dužni su uz prijedlog financijskog plana izraditi i dostaviti obrazloženje financijskog plana.
Obrazloženje prijedloga financijskog plana treba sadržavati:
      -     sažetak djelokruga rada proračunskog korisnika
· obrazloženje svakog programa
· zakonske i druge podloge na kojima se zasnivaju programima
· usklađene ciljeve, strategiju i programe s dokumentima dugoročnog razvoja
· ishodište i pokazatelje na kojima se zasnivaju izračuni i ocjene potrebnih sredstava za provođenje programa
· izviještaj o postignutim ciljevima i rezultatima programa temeljnih na pokazateljima uspješnosti iz nadležnosti proračunskom korisnika u prethodnoj godini,
· ostala obrazloženja i dokumentaciju
Budući da se financijski plan, odnosno proračun čiji se posebni dio sastoji od financijskog planova proračunskim korisnika, usvaja za  trogodišnje razdoblje važno je obrazložiti programe od godine do godine.
Obrazloženje programa

Program je skup neovisnih, usko povezanih aktivnosti i projekata usmjerenih ispunjavanju zajedničkog cilja.

Mjerenje rezultata programa osigurava jasniju i učinkovitiju dodjelu novčanih sredstava. 
Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva.
Obrazloženje cilja nekog programa mora odgovoriti na sljedeće pitanja.
· što se ovim programom želi postići,
· kako se nastoji realizirati program,
· tko je korisnik ili primatelj usluge?

U upisu programa i njihovih ciljeva važno je istaknuti uštede dio kojih će dovesti realizacija utvrđenih ciljeva, a moguće je dodati i objašnjenje posljedica koje bi nastale u slučaju ne provedbe ovoga programa ili ne provedbe u predloženom obuhvatu ili predviđenom razdoblju.

U okviru procjene potrebnih sredstava, potrebno je navesti ishodište i pokazatelje  na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata.
 
Dakle, kako bi se pratilo ostvarenje ciljeva programa za trogodišnje razdoblje potrebno je definirati pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Dobri pokazatelji trebaju imati:
· specifični - da zaista mjere ono što treba mjeriti,
· mjerljivi - u pogledu kvalitete i količine
· dostupni – u okviru prihvatljivih troškova
· relevantnih - u odnosu na definirani cilj
· vremenski određeni - da se definirani ciljevi izvrše u zadanom vremenskom roku.
 
Glavna karakteristika pokazatelja uspješnosti je mjerljivost, stoga ih je potrebno brojčano iskazati ili jasno i nedvosmisleno izraziti.

U obrazloženju financijskog plana koriste se dvije vrste pokazatelja: pokazatelj učinka i pokazatelj rezultata. Pokazatelj učinka treba dati informaciju o učinkovitosti, dugoročnim rezultatima te društvenim promjenama koje se postižu ostvarenjem cilja.
Krajnji korisnici proračunskih sredstava Općine Stari Jankovci

Svi ostali krajnji korisnici proračunskih sredstava Općine Stari Jankovci (udruge; ustanove koje se financiraju  Općine Stari Jankovci po posebnim propisima ) obvezni su nadležnom upravnom tijelu Općine Stari Jankovci dostaviti svoje prijedloge odnosno zahtjeve za proračunskim sredstvima za narednu godinu,a za kapitalne projekte za naredne tri godine.

Svi korisnici moraju svoje prijedloge financijskog plana dostaviti na osnovu ovih Uputa, a sukladno odredbama Zakona o proračunu. To znači da financijski plan sadrži prihode i primitke iskazane po vrstama, rashode i izdatke predviđene za trogodišnje  razdoblje razvrstane prema proračunskim klasifikacijama i detaljno obrazloženje financijsko plana odnosno potrebe za proračunskim sredstvima.

Trgovačka društva u vlasništvu Općine Stari Jankovci obvezni su uz svaki zahtjev za kapitalnim pomoćima iz proračuna dostaviti detaljno obrazloženje zahtjeva.

Svoje prijedloge financijskih planova krajnji korisnici dostavljaju u rokovima propisanima ovima Uputama. Nepravovremeno dostavljeni i nepotpuni zahtjevi neće se razmatrati u pripremi nacrta prijedloga Proračuna Općine Stari Jankovci.
3.6. Način podnošenja zahtjeva ostalih korisnika proračuna

Udruge koje za svoje programe/projekte planiraju osigurati financijske potpore iz Proračuna Općine Stari Jankovci za 2019. godinu, novčana sredstva za 2019. godinu dodjeljivat će se temeljem podnesenih zahtjeva dostavljenih nakon objave javnih poziva tijekom godine.

Konačne Odluke o raspodjeli financijske potpore programima/projektima udruga za 2019. godinu donosit će Općinski načelnik Općine Stari Jankovci nakon donošenja Proračuna Općine Stari Jankovci za 2019. godinu i projekcije za 2020 . i 2021. godinu, te provedenih javnih poziva za programe/projekte.
4.Riznica

Proračunski korisnik je obvezan kod izrade prijedloga financijskog plana za razdoblje 2019. - 2021. godine, visinu svojih financijskih planova uskladiti s limitima koji su određeni ovim Uputama. Ta ograničenja novčanih sredstava naročito se odnose na programe, aktivnosti ili projekte kojima su izvor financiranja proračunska sredstva Općine Stari Jankovci.

Nakon usvajanja proračuna na Općinskom vijeću, proračunski korisnik će prijedlog svojeg financijskog plana unijeti u tablicu Financijski plan za razdoblje 2019.- 2021. godine. Još jednom napominjemo da prihode i primitke, te rashode i izdatke potrebno unijeti na trećoj razini računskog plana. Istovremeno rashode i izdatke potrebno je unijeti po programskoj klasifikaciji odnosno po nazivu programa, te nazivu aktivnosti, tekućeg ili kapitalnog projekta. 

5. Rokovi za izradu proračuna za 2019. godinu i projekcije za 2020. i 2021. godinu
1. Jedinstveni upravni odjel do 1. rujna izrađuje Upute za izradu Proračuna za razdoblje od 2019.- 2021. godine i dostavlja bez odgode Općinskom načelniku i proračunskom korisniku, te objavljuje na web stranici Općine kao poziv svim korisnicima proračuna 
2. Proračunski korisnik, kao i korisnik proračuna dostavlja Jedinstvenom upravnom odjelu Financijski plan s obrazloženjem do 15. rujna 2018.
3. Jedinstveni upravni odjel sukladno članku 37. Zakona o proračunu izrađuje Nacrt prijedloga proračuna za 2019. godinu, te projekcije za 2020-2021. godinu i usklađuje prijedlog Plana razvojnih programa s nacrtom proračuna, te prijedlog Odluke o izvršavanju proračuna Općine najkasnije do 15. listopada  2018. godine i objavljuje na web stranici Općine
4. Općinski načelnik utvrđuje prijedlog, objavljuje na web stranici Općine i dostavlja isti svim članovima Općinskog vijeća, te saziva Odbor za financije i proračun 
5. Općinsko vijeće usvaja proračun do kraja 2018. godine
6. Predsjednik Općinskog vijeća putem Jedinstvenog upravnog odjela dostavlja iste akte na nadzor Uredu državne uprave, a općinski načelnik Ministarstvu financija i Državnoj reviziji
6. Limiti za izradu financijskih planova proračunskih korisnika u kunama
LIMIT UKUPNIH RASHODA ZA JEDINSTVENI UPRAVNI ODJEL 
	ODJEL
	IZVRŠENJE 2016.
	IZVRŠENJE 2017.
	PLAN
 2018.
	PLAN

2019.
	PROJEKCIJA

2020.
	PROJEKCIJA

2021.

	 UKUPNO RASHODI/IZDACI
	9.809.169,58
	13.366.184,90
	25.160.000,00
	12.000.000,00
	12.000.000,00
	12.000.000,00

	JEDINSTVENI UPRAVNI ODJEL
	2.089.382,77
	1.335.519,04
	1.881.400,00
	2.000.000,00
	2.000.000,00
	2.000.000,00


LIMITI UKUPNIH RASHODA ZA PRORAČUNSKE KORISNIKE OPĆINE STARI JANKOVCI 
	
	OSTVARENO 2016
	OSTVARENO 2017
	PLAN 2018
	PLAN
2019
	PROJEKCIJA 2020, 2021

	KORISNIK
	OPĆINA
	VL.PRIHOD
	OPĆINA
	VL.PRIHOD
30.06.
	OPĆINA
	VL.PRIHOD
	NOVI PROGRAMI
	OPĆINA
	OPĆINA

	DV KRIJESNICA JANKOVCI
	440.000,00
	263.432,46
	548.895,00
	231.009.00
	550.000,00
	262.600,00
	0
	550.000,00
	2020-560.000,00
2021-560.000,00

	UKUPNO
	743.432,46
	779.904,00
	821.100,00
	560.000,00
	560.000,00

	TINTL
	0,00
	0,00
	0,00
	  50.000,00
	  50.000,00


Napomena: U projekcije prihoda iz općinskog proračuna nisu uračunati kapitalni rashodi za ustanovu 
Pročelnica JUO 

Dubravka Vrselja, struč.spec.admin.publ.

